recursal/SuperWikiNEXT-32B huggingface dataset:
**சூசன் விசுவநாதன்** ஒரு இந்திய சமூகவியலாளர், சமூக மனிதவியலாளர் மற்றும் ஒரு புனைகதை எழுத்தாளர் ஆவார். அவர் தனது மதம் மற்றும் சமூகவியல் தொடர்பான பார்வைகளால் அறியப்படுகிறார். இவரது முதல் புத்தகமான "கேரளக் கிறித்துவர்கள்: யக்கோபாக்களினிடையில் அவர்களது வரலாறும், நம்பிக்கையும், சடங்குகளும்" (*Christians of Kerala: History, Belief and Ritual among the Yakoba* (Oxford University Press)) என்ற நூல் மதச் சமூகவியலுக்கான சிறந்த நூலாகக் கருதப்படுகிறது. அவர் ஜவகர்லால் நேரு பல்கலைக்கழகத்தில்,தலைவராகவும், சமூக அமைப்புகள் ஆய்வுக்கான சமூகவியல் பேராசிரியராகவும், பணியாற்றி வருகிறார்.

ஆரம்ப வாழ்க்கை மற்றும் பின்னணி
------------------------------

சூசன் விசுவநாதன் தில்லி பல்கலைக்கழகத்திலும், ஜவகர்லால் நேரு பல்கலைக்கழகத்திலும் பயின்றுள்ளார். ஜவகர்லால் நேரு பல்கலைக்கழகத்தில் சமூகவியலுக்கான முதுகலைப் பட்டத்தைப் பெற்ற பின், தனது ஆய்வியல் நிறைஞர் பட்டத்தையும், முனைவர் பட்டத்தையும் தில்லி பல்கலைக்கழகத்தில் பெற்றார்.

வாழ்க்கை
--------

சூசன் விசுவநாதன் 1983ல், இந்து கல்லூரியில் மூத்த சமூகவியல் விரிவுரையாளராகப் பணியாற்றினார். பின் 1989 முதல் 1997 வரை சமூகவியல் துறைத் தலைவராகப் பணியாற்றினார். பிறகு ஜவகர்லால் நேரு பல்கலைக்கழகத்திலுள்ள சமூக அமைப்புகள் ஆய்வு மையத்தில் இணைந்தார். தற்போது அவர் அங்கு பேராசிரியராகப் பணியாற்றி வருகிறார்.

இவர் குளிர் மற்றும் கோடைக் காலங்களில் சமூகவியல் மற்றும் தத்துவார்த்தத்தை விரிவாக்கும் கட்டுரைகளையும், சிறுகதைகளையும் நாவல்களையும், புனைக்கதைகளையும் தொடர்ந்து எழுதி வருகிறார்.

வெளி இணைப்புகள்
---------------

* 
* பரணிடப்பட்டது 2013-01-31 at Archive.today
* பரணிடப்பட்டது 2013-01-30 at Archive.today
* பரணிடப்பட்டது 2013-01-29 at Archive.today
* 
* 
* பரணிடப்பட்டது 2012-04-28 at the வந்தவழி இயந்திரம்

மேற்கோள்கள்
-----------

1. 1 2  "Prof Susan Visvanathan". JNU. 14 January 2014 அன்று பார்க்கப்பட்டது.
2. ↑  "Bookshelf: Susan Visvanathan". SAWNET. 14 January 2014 அன்று பார்க்கப்பட்டது.
Fig 1.   Construction for the first isogonic center, X(13).
வடிவவியலில் **பெர்மா புள்ளி** (*Fermat point*) அல்லது **தாரிசெல்லிப் புள்ளி** (*Torricelli point*), என்பது எந்தவொரு புள்ளியில் இருந்து ஒரு முக்கோணத்தின் மூன்று முனைகளில் இருந்தும் கணக்கிடப்படும் தொலைவுகளின் கூட்டுத்தொகை யாவற்றினும் மிகக்குறைவாக உள்ளதோ அந்தப் புள்ளியே பெர்மா புள்ளி அல்லது தாரிசெல்லிப் புள்ளி என்பதாகும். பெர்மா இக் கேள்வியை முதலில் தனி மடலில் எவாஞ்செலித்தா தாரிசெல்லி என்பவருக்கு எழுப்பினார், அதற்கான தீர்வை தாரிசெல்லி கண்டுபிடித்தார். எனவே இப்பெயர் ஏற்பட்டது.

இவற்றையும் பார்க்கவும்
----------------------

* குறைந்த கூட்டுத்தொலைவு அல்லது பெர்மா-வீபர் புள்ளி - யூக்ளீடிய வெளியில் உள்ள மூன்று புள்ளிகளுக்கும் கூடுதலான புள்ளிகளில் இருந்து ஒரு புள்ளிக்கான தொலைவின் கூட்டுத்தொகை யாவற்றினும் சிறியதாக இருத்தல்

* இலெசிட்டரின் தேற்றம்
* முக்கோண நடு

மேற்கோள்களும் அடிக்குறிப்புகளும்
--------------------------------

வெளியிணைப்புகள்
---------------

* *Fermat Point* by Chris Boucher, The Wolfram Demonstrations Project.
* Fermat-Torricelli generalization at Dynamic Geometry Sketches Interactive sketch generalizes the Fermat-Torricelli point.
* ஃபெர்மா புள்ளி (ஆங்கிலம்) ஒரு நடைமுறை எடுத்துக்காட்டு
**ஜோகேசு சி. பதி** (Jogesh C. Pati ) (பிறப்பு 1937) இந்தியாவின் ஒடிசாவிலுள்ள பாரிபாடாவில் பிறந்த இவர் எசுடான்போர்டு இலீனியர் தேசிய முடுக்கி ஆய்வகத்தின் ஒரு இந்திய அமெரிக்க கோட்பாட்டு இயற்பியலாளர் ஆவார்.

சுயசரிதை
--------

ஜோகேசு பதி தனது ஆரம்பப் படிப்பை பரிபாடாவின் குரு பயிற்சி பள்ளியில் தொடங்கினார். பின்னர் மகாராஜா கிருட்டிண சந்திர உயர்நிலைப் பள்ளியில் சேர்ந்தார். அங்கு இவர் மெட்ரிகுலேசன் தேர்ச்சி பெற்றார். 

பதி தனது இளங்கலை அறிவியல் பட்டத்தை 1955 இல் உத்கல் பல்கலைக்கழகத்தின் இராவன்சா கல்லூரியிலிருந்தும், 1957 இல், முதுகலைப் பட்டத்தை தில்லி பல்கலைக்கழகத்திலிருந்தும் பெற்றார். பின்னர், 1961இல் பூங்கா கல்லூரி, மேரிலாந்து பல்கலைக்கழகக் கல்லூரியில் தனது ஆராய்ச்சிக் கட்டுரையை சமர்ப்பித்தார். 

இவர், மேரிலாந்து பல்கலைக்கழக கணினி, கணித மற்றும் இயற்கை அறிவியல் கல்லூரியின் ஒரு பகுதியாக இருக்கும் அடிப்படை இயற்பியல் மற்றும் இயற்பியல் துறையில் பூங்கா, கல்லூரி, மேரிலாந்து பல்கலைக்கழகத்தில் பணியிலிருந்து மாண்புடன் விடுவிக்கப்பட்ட பேராசிரியராவார். 

அடிப்படை துகள்களை - குவார்க்குகள் மற்றும் மென்மிகள் - மற்றும் அவற்றின் பாதை சக்திகளின் சக்தி: வலிகுறை இடைவினை, மின்காந்த மற்றும் வலிய இடைவினை என்ற கருத்துக்கு பதி முன்னோடி பங்களிப்புகளைச் செய்துள்ளார். பாக்கித்தானின் நோபல் பரிசு பெற்ற அப்துஸ் சலாமுடன் இணைந்து, குவார்க்-மென்மி ஒருங்கிணைப்பின் அசல் அளவீட்டுக் கோட்பாட்டின் ஒத்துழைப்புடன், மற்றும் அதன் விளைவாக நுண்ணறிவு, பேரியான் மற்றும் லெப்டன் எண்களின் மீறல்கள், குறிப்பாக புரோட்டான் சிதைவில் வெளிப்படும் என்ற இவரது உருவாக்கம் மேற்கொள்ளப்பட்டது.

அங்கீகாரம்
----------

2000 ஆம் ஆண்டில் ஹோவர்ட் ஜார்ஜி மற்றும் ஹெலன் க்வின் ஆகியோருடன் இணைந்து "குவெஸ்ட் ஃபார் யூனிஃபை" என்ற பங்களிப்புக்காக பதிக்கு *தைராக்* பதக்கம் வழங்கப்பட்டது. 2013 ஆம் ஆண்டில், பதிக்கு இந்திய அரசாங்கத்தின் 3 வது மிக உயர்ந்த குடிமகன் விருதான பத்ம பூசண் கௌரவம் வழங்கப்பட்டது.

குறிப்புகள்
-----------

1. ↑  "Biographical sketch: Jogesh Chandra Pati" (PDF). Stanford University. 15 July 2014 அன்று பார்க்கப்பட்டது.
2. ↑  "Faculty/Staff Directory Search". *University of Maryland*. 22 April 2016 அன்று பார்க்கப்பட்டது.
[*தொடர்பிழந்த இணைப்பு*]

வெளி இணைப்புகள்
---------------
**இர்சாத்** என்பவர் மலையாளத் திரைப்பட நடிகரும், தொலைக்காட்சித் தொடர் நடிகரும் ஆவார்.

திருச்சூர் மாவட்டத்தில் கேச்சேரி அப்து, நபீசா ஆகியோரின் ஐந்து மக்களில் மூன்றாவதாகப் பிறந்தவர். கல்வி கற்றப் பருவத்தில் பல நாடகங்களில் நடித்திருக்கிறார். 1998-ல் பிரணயவர்ணங்கள் என்ற திரைப்படத்தில் நடித்து திரையுலகிற்குள் நுழைந்தார். துணை நடிகராக நடிக்கிறார். பக்தசனங்களுடைய சிரத்தய்க்கு என்ற திரைப்படத்தில் கதாநாயகனாக நடித்தார். டி.வி. சந்திரன், பி.டி. குஞ்சுமுகமது, பிரியனந்தனன், டோ. பிஜு, மது கைதபிரம் ஆகியோருடன் நடித்துள்ளார்.

நடித்த திரைப்படங்கள்
--------------------

* தர்சியம்
* காற்றும் மழையும்
* பொட்டாசு போம்ப்
* புண்யாளன் அகர்பத்தி
* பெயின்டிங் லைப்
* புள்ளிப்புலிகளும் ஆட்டின்குட்டியும்
* சிக்கார்
* இந்தியன் ருப்பி
* லெப்ட் ரைட் லெப்ட்
* மெமரீசு
* துரோணா
* கோக்‌டெயில்
* பக்தஜனங்களுடைய சிரத்தய்க்கு
* பாடம் ஒன்னு ஒரு விலாபம்
* நெய்த்துகாரன்
* பரதேசி
* புலிஜன்மம்
* கதாவசேஷன்
* வீட்டிலேக்குள்ள வழி
* சூபி பறைஞ்ச கதை
* மத்யவேனல்
* பிரணயவர்ணங்கள்

விருதுகள்
---------

மாதவம் என்ற திரைத் தொடரில் நடித்தமைக்காக, கேரள அரசினது சிறந்த டி.வி. நடிகருக்கான விருது கிடைத்தது. கிரிட்டிக்‌சு அவார்ட் போன்ற விருதுகளையும் பெற்றுள்ளார்.

சான்றுகள்
---------

1. 1 2 3  "இனி ஞானொரு புள்ளிப்புலி". *மாத்ருபூமி*. 2013 அக்டோபர் 24. Archived from the original on 2013-10-24.. பார்த்த நாள்: 2013 அக்டோபர் 24.
**இரைப்பை ஏற்றம்** அல்லது **இயற்பிளவுப் பிதுக்கம்** (**hiatal hernia**) என்பது ஒரு வகையான குடலிறக்கம் ஆகும். இரைப்பையின் மேற்பகுதியில் உள்ள ஒரு சிறு பகுதி உதரவிதானத்தின் மேற்பகுதியின் உள்ள நெஞ்சுக்குள் புகுந்துகொள்ளும் நிலை இரைப்பை ஏற்றம் என அழைக்கப்படுகிறது. இதன் அறிகுறிகள் உணவைச் சாப்பிட்டதும் நெஞ்செரிச்சல் ஏற்படுதல், குறிப்பாக மிக இனிப்பான, காரமான, கொழுப்பான உணவு வகைகளைச் சாப்பிட்டால், உடனே நெஞ்சு முழுவதும் எரிதல், இரைப்பையில் உள்ள அமிலம் மேலேறி, நெஞ்செரிச்சல் உண்டாதல், இவற்றோடு ஏப்பம், குமட்டல், வாந்தி போன்ற பிற தொல்லைகளும் சேர்ந்துகொள்ளுதல். இதன் பிற அறிகுறிகள் விழுங்கற்கடுமை மற்றும் நெஞ்சு வலி ஆகியன. இரும்புச்சத்துக் குறை சோகை, குடல்முறுக்கம் போன்றவையும்ஏற்படலாம்.

இதன் பொதுவான காரணியானது முதுமை மற்றும் உடற் பருமன் ஆகும். பிற காரணிகள் பேரதிர்ச்சி, ஸ்கோலியோசிஸ், சிலவகை அறுவைச் சிகிச்சைகள் ஆகும். இதில் இரண்டு முக்கிய வகைகள் உள்ளன: *நழுவும் இரைப்பை ஏற்றம்* என்பது இரைப்பையின் சிறு பகுதி நெஞ்சுக்குள் புகுவதும் மீண்டும் வயிற்றுக்குள் திரும்பும் நிலை ஒன்று ஆகும். அடுத்து *இடமாறு இரைப்பை ஏற்றம்* என்பது நெஞ்சுக்கும் வயிற்றுக்கும் நழுவிக்கொண்டிருக்கும் இரைப்பையின் மேற்பகுதி, ஒரு கட்டத்தில் வயிற்றுக்குத் திரும்பாமல், நெஞ்சுக்குள்ளேயே நிலையாக இருந்துவிடும் நிலையாகும். இந்த சிக்கலை உள்நோக்கியியல் அல்லது மருத்துவப் படிமவியல் போன்றவற்றால் உறுதிப்படுத்தலாம். மேற்குறிப்பிட்ட அறிகுறிகள் இருப்பின் பொதுவாக உள்நோக்கியல் வழியாகவே கண்டறியப்படுகிறது, இதன் அறிகுறிகளுக்கு ஏற்ப சிகிச்சை அளிக்கப்படுகிறது. இது பொதுவாக 50 வயதைக் கடந்தவர்களுக்கே ஏற்படுகிறது.

படுக்கையின் தலைப்பகுதியை உயர்த்திக்கொள்ளுதல், எடையைக் குறைத்தல், உணவு பழக்கங்களை மாற்றுதல் போன்ற பழக்கவழக்கங்கள் இதற்கு நிவாரணமாகும். இதற்கான மருந்துகளாக எச்2 பிளாக்கர்ஸ் அல்லது புரோட்டான் பம்ப் இன்ஹைபைட்ஸ் போன்ற இரைப்பை அமிலத்தை குறைக்கும் மருந்துகள் உதவுகின்றன, எனினும் அவை குறிப்பிடத்தக்க பக்க விளைவுகளை உருவாக்கலாம். மருந்துகளால் நிலை மேம்படாவிட்டால், லேப்ராஸ்கோப் முறையில் அறுவைச் சிகிச்சை மேற்கொள்ளப்படுவதும் உண்டு. அமெரிக்காவில் 10% முதல் 80% வரையிலான மக்கள் இதனால் பாதிக்கப்படுகின்றனர்.

அறிகுறிகள்
----------

இரைப்பை ஏற்றமானது பெரும்பாலும் "great mimic" (பெருநடிப்பு) என்று அழைக்கப்படுகிறது, ஏனெனில் அதன் அறிகுறிகள் பல உடல் சீர்குலைவுகளை ஒத்திருக்கின்றன. இரைப்பை ஏற்றத்துக்கு ஆளானவர்கள் மார்பில் மந்தமான வலி, மூச்சு வாங்குதல் (உதரவிதானத்தின்மீது இரைப்பை ஏறுவதால் உண்டாகிறது), இதயப் படபடப்பு (வேகஸ் நரம்பு எரிச்சல் காரணமாக), அடிக்கடி நெஞ்செரிச்சல் ஏற்படுவதும், மார்பக வலி அல்லது உண்ணும் வலி ஏற்படக்கூடும். பெரும்பாலும் இரைப்பை ஏற்றமானது எந்த அறிகுறிகளும் இல்லாமல் இருப்பதும் உண்டு.

மேற்கோள்கள்
-----------

1. 1 2 3 4 5 6 7 8 9  Roman, S; Kahrilas, PJ (23 October 2014). "The diagnosis and management of hiatus hernia.". *BMJ (Clinical research ed.)* **349**: g6154. doi:10.1136/bmj.g6154. பப்மெட்:25341679.
2. ↑  "Hiatal Hernia". *PubMed Health*. 28 ஏப்ரல் 2017 அன்று மூலம் பரணிடப்பட்டது. 6 மே 2017 அன்று பார்க்கப்பட்டது.

வெளி இணைப்புகள்
---------------

ஏறிய இரைப்பை இறங்குமா..?
**பெர்பெரைட்டு** *(Ferberite)* என்பது FeWO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். மாங்கனீசு – இரும்பு உல்பிரமைட்டு திண்ம கரைசல் தொடரில் இரும்பு வகையின் இறுதி உறுப்பினர் பெர்பெரைட்டு ஆகும். இதேபோல மாங்கனீசு வகையின் இறுதி உறுப்பினர் அப்னெரைட்டு எனப்படும் மாங்கனீசு தங்குதன் ஆக்சைடு ஆகும். கருப்பு நிறத்தில் ஒற்றை சரிவச்சுக் கனிமமாக இது படிகமாகிறது. 
பெர்பெரைட்டு, அப்னெரைட்டு இரண்டும் பெரும்பாலும் இரும்பு மற்றும் மாங்கனீசு தனிமங்களின் ஈரிணைதிற நேர்மின் அயனிகளைப் பெற்றிருக்கின்றன. திண்மக் கரைசல் தொடராகப் பெயரிடப்பட்டுள்ள உல்பிரமைட்டு ஓர் இடைநிலை சேர்ம இனமாகக் காணப்படுகிறது. 

பெர்பெரைட்டு கனிமம் சிறுசிறு மணிகளான பெருந்திரள் பொருண்மைகளாகவும் ஒடுங்கிய பட்டகப் படிகங்களாகவும் தோன்றுகிறது.பெர்பெரைட்டின் மோவின் கடினத்தன்மை மதிப்பு 4.5 என்றும் ஒப்படர்த்தி மதிப்பு 7.4 முதல் 7.5 எனவும் மதிப்பிடப்பட்டுள்ளது. குறிப்பாக பெக்மாடைட்டு எனப்படும் அனற் பாறைகள், மிகைமாற்ற கருங்கற் பாறைகள், உயர்வெப்ப நீர்வெப்ப படிவுகள் போன்றவற்றில் பெர்பெரைட்டு பொதுவாக சேர்ந்து காணப்படுகிறது. தங்குதனின் சிறுபான்மை தாதுவாகவும் இது கருதப்படுகிறது. 

1863 ஆம் ஆண்டு எசுப்பானியாவின் சியாரா அல்மாகிரேரா என்ற சுரங்க மாவட்டத்தில் முதன் முதலாக பெர்பெரைட்டு கண்டறியப்பட்டது. 1805 முதல் 1875 ஆம் ஆண்டு வரையிலான காலத்தில் வாழ்ந்த செருமன் நாட்டைச் சேர்ந்த கனிமவியலாளர் மோரிட்சு உருடால்ப் பெர்பெர் இதைக் கண்டறிந்தார் என்பதால் கனிமத்திற்கு பெர்பெரைட்டு என்ற பெயர் சூட்டப்பட்டது. 

* இரட்டை பெர்பெரைட்டு, டாசுனா சுரங்கம்,  அட்டோச்சா-கியூச்சிசுலா மாவட்டம், நோ சிச்சாசு மாகாணம், போடோசு துறை, பொலிவியா. 4.8 x 4.0 x 3.6 செ.மீ.இரட்டை பெர்பெரைட்டு, டாசுனா சுரங்கம், அட்டோச்சா-கியூச்சிசுலா மாவட்டம், நோ சிச்சாசு மாகாணம், போடோசு துறை, பொலிவியா. 4.8 x 4.0 x 3.6 செ.மீ.
* செருமனி மற்றும் செக் குடியரசில் கிடைத்த பெர்பெரைட்டுசெருமனி மற்றும் செக் குடியரசில் கிடைத்த பெர்பெரைட்டு

மேற்கோள்கள்
-----------

1. ↑  Ferberite in the Handbook of Mineralogy
2. 1 2  Ferberite on Mindat.org
3. ↑  Ferberite data on Webmineral site

புற இணைப்புகள்
--------------

|  |  |
| --- | --- |
| Search Wiktionary | விக்சனரியில் ***பெர்பெரைட்டு*** என்னும் சொல்லைப் பார்க்கவும். |

* Mineral Galleries

விக்கிமீடியா பொதுவகத்தில்,  
 ***பெர்பெரைட்டு***   
என்பதின் ஊடகங்கள் உள்ளன.
**பெர்னம்புகோ** (*Pernambuco*) பிரேசிலின் 26 மாநிலங்களில் ஒன்றாகும். நாட்டின் வடகிழக்கு பகுதியில் அமைந்துள்ள இந்த மாநிலத்தின் தலைநகரம் ரெசிஃபி ஆகும். இந்த மாநிலத்தில் பெர்னான்டோ டெ நோரோன்கா தீவுக்கூட்டம் உள்ளது. இந்த மாநிலத்தின் வடக்கே பாராயிபாவும் சியாராவும், மேற்கே பியாயுயி மாநிலமும், தெற்கே ஆலகோவாசும் பாகையாவும் அமைந்துள்ளன; கிழக்கு எல்லையாக அத்திலாந்திக்குப் பெருங்கடல் உள்ளது. 

இந்த மாநிலத்திலுள்ள பிரேசிலின் இரண்டாவது தொன்மையான நகரமான ஒலின்டாவை 1982இல் ஐக்கிய நாடுகள் கல்வி, அறிவியல், பண்பாட்டு நிறுவனம் மாந்த வரலாறு மற்றும் பண்பாட்டு மரபுரிமையாக அறிவித்துள்ளது. இங்கும் ரெசிஃபியிலும் பிரேசிலின் மரபார்ந்த பல *கார்னிவல்கள்* கொண்டாடப்படுகின்றன. இரு நகரங்களிலும் போர்த்துக்கேய கட்டிடக்கலையைக் காணலாம்; நூற்றாண்டுகள் பழைமையான மாளிகைகளும் தேவாலயங்களும் கட்டப்பட்டுள்ளன. பல கிலோமீட்டர்கள் நீளமான கடற்கரைகள் அமைந்துள்ளன. நில நடுக்கோட்டிற்கு அண்மையில் உள்ளதால் ஆண்டு முழுமையும் சூரிய ஒளி கிட்டுகிறது; சராசரி வெப்பநிலை 26 °C (79 °F)ஆக உள்ளது.

* பெர்னான்டோ டெ நோரோன்கா தீவுகள்பெர்னான்டோ டெ நோரோன்கா தீவுகள்
* ரெசிஃபி அன்டிகோ ("பழைய ரெசிஃபி")ரெசிஃபி அன்டிகோ ("பழைய ரெசிஃபி")
* கட்டிம்பு பள்ளத்தாக்கு - பிரேசிலின் இரண்டாவது பெரிய தொல்லியல் களம்கட்டிம்பு பள்ளத்தாக்கு - பிரேசிலின் இரண்டாவது பெரிய தொல்லியல் களம்
* ஒலின்டா - உலகப் பாரம்பரியக் களம்ஒலின்டா - உலகப் பாரம்பரியக் களம்
* நோசா செனோரா டோ கார்மோ தேவாலயம்நோசா செனோரா டோ கார்மோ தேவாலயம்
* மாபெரும் பொம்மைகள் - ஒலின்டா தெருவிழா (கார்னிவல்)மாபெரும் பொம்மைகள் - ஒலின்டா தெருவிழா (*கார்னிவல்*)

மேற்சான்றுகள்
-------------

1. ↑
**1800 ஆண்டுகளுக்கு முன் தமிழர்** (The Tamils 1800 Years Ago) என்பது யாழ்ப்பாணக் குடும்பம் ஒன்றைச் சேர்ந்தவரும் சென்னையில் பிறந்து வளர்ந்தவருமான வி. கனகசபை எழுதிய தமிழர் வரலாறு கூறும் நூல் ஆகும். இது ஆங்கிலத்தில் எழுதப்பட்டது. தமிழ்க் காப்பியங்களில் ஒன்றான சிலப்பதிகாரத்தையும், அக்காலத்தில் பதிப்பிக்கப்படாமல் ஏடுகளில் கையெழுத்துப் படிகளாக இருந்த தமிழ் இலக்கிய நூல்களையும் அடிப்படையாகக் கொண்டு இந்த நூலை அவர் எழுதினார். இது ஒரு சகாப்தம் உருவாக்கிய நூல் எனத் தமிழ் ஆய்வாளர் கமில் சுவெலபில் கூறுகிறார். இது முதலில் *மதராசு ரிவியூ* என்னும் ஆங்கில இதழில் 1895 ஆம் ஆண்டுக்கும் 1901 ஆம் ஆண்டுக்கும் இடைப்பட்ட காலத்தில் கட்டுரைகளாக வெளிவந்தது. பின்னர் இவைகளைத் தொகுத்து 1904 ஆம் ஆண்டில் நூலாக வெளியிட்டனர்.

தோற்றம்
-------

1895 ஆம் ஆண்டில் 1800 ஆண்டுகளுக்கு முற்பட்ட தமிழர் என்னும் தலைப்பிலான தொடர் கட்டுரைகளில் முதலாவது கட்டுரை "மதராசு ரிவியூ"வில் வெளிவந்தது. முதற்கட்டுரையைப் பார்த்த சர். எஸ். சுப்பிரமணிய ஐயர், தமிழர் நாகரிகம் தொடர்பாக இலக்கியங்களில் உள்ள எல்லாத் தகவல்களையும் வெளிக்கொண்டு வரும்படி தன்னைக் கேட்டுக்கொண்டதாக கனகசபைப்பிள்ளை தனது முதல் பதிப்பின் முன்னுரையில் கூறியுள்ளார். இவ்வாறு ஆறு ஆண்டுகள் காலப்பகுதியில் வெளிவந்த கட்டுரைகளைத் தொகுத்து நூலாக வெளியிடவேண்டும் என்று கனகசபைப்பிள்ளையின் நண்பர்கள் கேட்டுக்கொண்டனர். இதற்கு அமைய, கட்டுரைகளில் சில மாற்றங்களைச் செய்ததுடன் அவற்றைத் தொகுத்து வாசிப்பதற்கு இலகுவான முறையில் பிரிவுகளாகப் பிரித்து நூலாக்கினார். தலைப்பு குறிப்பிடுவதற்கு அமைய கிபி 50 ஆம் ஆண்டுக்கும் கிபி 150 ஆம் ஆண்டுக்கும் இடையில் அடங்காதவற்றை உள்ளடக்காமல் தவிர்த்ததாக நூலாசிரியர் கூறுகிறார்.

அமைப்பு
-------

இந்நூல் மொத்தம் 16 பெரும் பிரிவுகளாகப் பிரிக்கப்பட்டுள்ளது. இவை:

1. அறிமுகம்
2. தமிழகப் புவியியல்
3. வெளிநாட்டு வணிகம்
4. தமிழ் இனமும் இனக்குழுக்களும்
5. சோழர்
6. பாண்டியர்
7. சேரர்
8. இளவரசர்களும் தலைவர்களும்
9. சமூக வாழ்வு
10. திருவள்ளுவரின் குறள்
11. சிலப்பதிகாரத்தின் கதை
12. மணிமேகலையின் கதை
13. தமிழ் பாடல்களும் புலவர்களும்
14. ஐந்து தத்துவ முறைமைகள்
15. சமயம்
16. முடிவுரை

மொழிபெயர்ப்பு
-------------

இந்நூலை கா. அப்பாத்துரை தமிழில் மொழிபெயர்த்ததுடன், பொருள் விளக்கங்களையும், புதிய செய்திகளையும் அடிக்குறிப்புகளாகச் சேர்த்தும் உள்ளார். இது 2001 ஆம் ஆண்டில் வசந்தா பதிப்பகத்தால் வெளியிடப்பட்டது.

குறிப்புகள்
-----------

1. ↑  சுவெலபில், கமில். 1997. பக். 104
2. 1 2  கனகசபைப்பிள்ளை, வி. 1904 முன்னுரை
3. ↑  அப்பாத்துரையார் மொழிபெயர்ப்பு நூல் முன்னுரை

உசாத்துணைகள்
------------

* Kanagasabai, V. Tha Tamils 1800 years Ago, Asian Educational Services, Delhi. 1979 (first edition 1904)
* கனகசபை, வி. அப்பாத்துரையார், கா. (தமிழாக்கம்), ஆயிரத்தெண்ணூறு ஆண்டுகட்கு முற்பட்ட தமிழகம், வசந்தா பதிப்பகம். 2001.
* சம்பந்தன், மா. சு. அச்சும் பதிப்பும், மணிவாசகர் பதிப்பகம், சென்னை. 1997.
* சுவெலபில், கமில். Companion studies to the history of Tamil literature, Brill Academic Publishers, நெதர்லாந்து. 1997

நூலகத்தில்
----------

தளத்தில்  
1800 ஆண்டுகளுக்கு முன் தமிழர் (நூல்)
 ***நூல்*** உள்ளது.

* The Tamils Eighteen Hundred Years Ago வி. கனகசபை எழுதிய ஆங்கில மூலம்
* ஆயிரத்தெண்ணூறு ஆண்டுகட்கு முற்பட்ட தமிழகம், கா. அப்பாத்துரையின் தமிழாக்கம்
ஒரு வென்ச்சுரிமானியில் நீரின் ஓட்டம். பாய்ம அழுத்தத்தின் குறைவின் விளைவாக இயக்க ஆற்றல் அதிகரிக்கிறது. இதுவே, இரண்டு நீர் நிரல்களின் உயரத்தில் வேறுபாட்டிற்கு காரணமாகும்.
பாய்ம இயக்கவியலின் பெரினூலி தத்துவத்தின் கூற்று, "பாய்மவேகம் உயரும்பொழுது, அந்த பாய்மத்தின் அழுத்தம் அல்லது நிலையாற்றலும் அதே வேளையில் குறையும்" அதாவது, ஒரு பாய்மம் வேகமாக பாயும்பொழுது, பாய்மத்தின் மூலக்கூறுகள், அதை சுற்றியுள்ள பொருட்களின்மீது குறைந்த அழுத்தத்தை செலுத்தும். இந்த தத்துவத்தை டேவிட் பெர்னூயி என்பவர் 1738இல் வெளியிடப்பட்ட *ஹைட்ரோடைனமிகா (Hydrodynamica)* என்ற தனது புத்தகத்தில் குறிப்பிட்டிருந்தார்.

பெர்னூலி தத்துவத்தை பலவகை பாய்ம ஓட்டத்திற்கு பயன்படுத்தும்பொழுது, பலவிதமான பெர்னூலி சமன்பாடுகளைப் பெறமுடிகிறது. மிக எளிமையான பெர்னூயி சமன்பாடு, இறுகாத ஓட்டத்திற்கு (பெரும்பாலான குறைந்த மாக் எண்ணுடன் பாயும் நீர்மம் மற்றும் வாயுக்கள் ) பொருந்தும். மேம்பட்ட பெர்னூயி சமன்பாடுகள் அதிக மாக் எண் கொண்ட இறுகும் ஓட்டங்களுக்கு பயன்படுகின்றன.

பெர்னூலி தத்துவத்தை ஆற்றல் காப்புக் கொள்கையிலிருந்தே வருவிக்கலாம். அந்த கொள்கையின்படி, ஒரு சீரான ஓட்டத்தில் சீர்வரியின் வழியே உள்ள அனைத்து ஆற்றல்வகைகளின் கூட்டலானது, அந்த சீர்வரியின் எல்லா புள்ளிகளிலும் ஒன்றாகவே இருக்கும். இதற்கு இயக்க ஆற்றல், நிலையாற்றல், உள்ளடக்க ஆற்றல் ஆகியவற்றின் கூட்டுமதிப்பு மாறாமல் இருக்கவேண்டும். எனவே, பாய்மத்தின் வேகம் அதிகரிக்கிறது என்றால், - அதாவது அதன் இயக்க அழுத்தம், அதேபோல், அதன் இயக்க ஆற்றலும் அதிகரிக்கிறது - அதேவேளையில், பாய்மத்தின் நிலையழுத்தம், நிலையாற்றல் மற்றும் உள்ளடக்க ஆற்றலும் குறைகிறது. ஒரு தேக்கத்திலிருந்து, பாய்மம் பாயும்பொழுது, எல்லா ஆற்றல்வகைகளின் கூட்டுமதிப்பு, அதன் சீர்வரியின் வழியே ஒன்றாகவே இருக்கும். ஏனெனில், ஒரு தேக்கத்திலுள்ள, ஒரு கன-ஆற்றல் தேக்கம் முழுவதும் ஒன்றாகவே இருக்கிறது.

பெர்னூயி தத்துவத்தை நியூட்டனின் இரண்டாம் விதியின்படி நேரடியாகக்கூட வருவிக்கலாம். ஒரு சிறிய கன அளவு கொண்ட பாய்மம் ஒரு கிடைமட்டத்தில், அதிக அழுத்தமுள்ள இடத்திலிருந்து, குறைந்த அழுத்தமுள்ள ஒரு இடத்திற்குப் பாயும்பொழுது, அதன் பின்னுள்ள அழுத்தம் முன்னுள்ளதைவிட அதிகமாக இருக்கும். எனவே, ஒரு நிகர விசை அந்த பாய்மத்தை அதன் சீர்வரியின் வழியே உந்துகிறது.

பாய்மத்துகள்கள், அழுத்தம் மற்றும் தன்னுடைய எடையினால் மட்டுமே ஆட்படுகின்றன. ஒரு பாய்மம் கிடைமட்டத்தில் அதுவும் ஒரு சீர்வரியின் வழியே பாயும்பொழுது வேகம் அதிகரித்தால், அது அந்த பாய்மம், அந்த சீர்வரியின் அதிக அழுத்த இடத்திலிருந்து, குறைந்த அழுத்த இடத்திற்கு செல்கிறது என்பதே காரணமாகும். அதே போல் வேகம் குறைந்தால், பாய்மம் குறைந்த அழுத்த இடத்திலிருந்து அதிக அழுத்த இடத்திற்கு செல்கின்றது என்பதே காரணமாகும். இதன்விளைவாக கிடைமட்டமான பாய்ம ஓட்டத்தில் அதிகப் பட்சமான வேகம் அழுத்தம் குறைந்த இடத்தில் நிகழும், அதேபோல், குறைந்த பட்சமான வேகம், அழுத்தம் அதிகரித்த இடத்தில் நிகழும்.

இறுகாத ஓட்டத்தின் சமன்பாடு
--------------------------

இறுகும் ஓட்டத்தின் சமன்பாடு
---------------------------

பயன்பாடுகள்
-----------

எண்ணெய் தூவி மற்றும் வடிகட்டும் பம்புகளில் பயன்படுகிறது

ஏற்றவிசையின் உருவாக்கத்தில் தவறான புரிந்துணர்வுகள்
--------------------------------------------------
களை உற்பத்தி என்பது பயிர் சாகுபடி செய்யப்பட்ட நிலத்தின் சுற்றுச்சூழல், தகவமைப்புகளுக்கு ஏற்றவாறு தேவையில்லாமல் வளரக்கூடிய ஒரு தாவரமாகும்.
சில வகைக் களைகள் குறிப்பிட்ட காலம் வரை முளைக்காமல் நிலத்தை உழுது அல்லது மண்வெட்டியால் வெட்டி சாகுபடிக்காக பண்படுத்திய பின் முளைத்து விதை உற்பத்தி செய்யும் சிறப்புடையது.

வகைகள்
------

களைகள் ஓராண்டுக் களைகள், ஈராண்டு களைகள், பல்லாண்டுக் களைகள் என வாழ்க்கையின் சுழற்சியின் அடிப்படையில் வகைப்படுத்தப்படுகிறது. பெரும்பாலான களைகள் விதைகள் மூலம் உற்பத்தியாகின்றன.

ஓராண்டுக் களை
-------------

ஒரு களை முளைத்து, பூத்து, விதை உற்பத்தியாகி ஒரு வருட காலத்திற்குள் அழியுமானால் அவை ஓராண்டுக் களை எனப்படும். சில வகைக் களைகள் சாதகமான தட்பவெப்பநிலையிலும் பல்லாண்டு வரை முளைக்காமல் உறக்க நிலையில் இருந்து நிலத்தில் சாகுபடி வேளைகள் மேற்கொண்டபின் முளைக்கும் தன்மையுடையது. களைகள் சாகுபடி செய்யும் பயிரைக் காட்டிலும் வேகமாக வளர்ந்து விதை உற்பத்தி செய்யக் கூடியது. சில களைகள் ஒரே வருடத்தில் இரண்டு முறை விதை உற்பத்தி செய்யக் கூடியது. (விதை முளைத்தல் -விதை உற்பத்தி- விதை முளைத்தல் - விதை உற்பத்தி) இன்றும் சில வகைக ளை இனங்கள் ஒரு சாகுபடி பருவத்தில் ஒரு தலைமுறைக்கு மேல் வாழும் தன்மையுடையது.
உதாரணமாக 

* Groundsel -Senecio Vulgaris
* Shepherd’s purse - Capsella bursa Pastoris
* Red deadnettle - Lamium purpureum

இவ்வகைக் களைகள் சாதகமற்ற தட்பவெப்ப நிலையான அதிக பனி, அதிக குளிர் காலங்களிலும் உயிருடன் வாழும் தன்மைக் கொண்டவை.
**பொன்னிறத்தாள் அம்மன்** என்பவர் நாட்டார் தெய்வங்களில் ஒருவராவார். இவர் பொன்னிறம் போன்ற வண்ணமுடையவராக இருந்தமையால் பொன்னிறத்தாள் என அழைக்கப்படுகிறார். இவர் கற்பிணியாக இருக்கும்போது கள்ளர்களால் இசக்கி தெய்வத்திற்கு பலி கொடுக்கப்பட்டு தெய்வமானார்.

பொன்னிறத்தாளின் கதை குமரி மாவட்டங்களில் வாய்மொழி வில்லுப்பாடலாகப் பாடப்பட்டது. சூல்பெண் பலி எனும் கொடூரமான நரபலி சடங்கு முறை தமிழகத்தில் இருந்துள்ளமைக்கான சான்றாக இக்கதை உள்ளது.

தொன்மம்
-------

கள்ளர்கள் தங்களுடைய களவுக்காக சூல் முப்பலி இடும் சடங்கை செய்வார்கள். அதில் சூல் (கருவுற்ற) ஆடு, சூல் பன்றி மற்றும் சூல் பெண் ஆகியோர் அடங்குவர். இவ்வாறு முப்பலியின் போது பலிகொடுக்கபட்ட கருவுற்ற பெண் பொன்னிறத்தாள். பலி கொடுக்கப்பட்ட பிறகு சிவபெருமானிடம் சென்று பல வரங்களைப் பெற்றாள். அதனால் பொன்னிறத்தாள் அம்மன் என அழைக்கப்படுகிறார்.

கதைப்பாடல்
----------

நாட்டார் கதைப்பாடல்ககளை ஆய்வு செய்து ஆவணம் செய்த நா. வானமாமலை இவருடைய கதையை பொன்னிறத்தாள் அம்மன் கதை என பதிவு செய்துள்ளார்.  குமரி மாவட்ட வாய்மொழி வில்லுப்பாட்டுகளில் ஒன்றான பொன்னிறத்தாள் அம்மன் கதையை அ.கா. பெருமாள் பதிப்பித்துள்ளார்.

கோவில்கள்
---------

* பொன்னிறத்தாள் அம்மன் கோயில், கடையம், திருநெல்வேலி மாவட்டம்.

ஆதாரங்கள்
---------

1. ↑   நாட்டாறியல் ஒரு கடிதம்
2. 1 2  மக்கள்தெய்வங்களின் கதைகள் 2 - அ கா பெருமாள்
[*தொடர்பிழந்த இணைப்பு*]
3. ↑  அ.கா.பெருமாள் நாட்டார்கதை ஆய்வாளர் - ஆர்.ஜெய்குமார் - தமிழ் இந்து 20 மே, 18

|  |  |
| --- | --- |
| Search Wikisource | தமிழ் விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**பொன்னிறத்தாள் அம்மன் கதை** |

வெளி இணைப்புகள்
---------------

* பொன்னான வாழ்வருள்வாள் பொன்னிறத்தாள் - தினகரன்
[*தொடர்பிழந்த இணைப்பு*]
**பொன்னுக்கு வீங்கி தடுப்பூசி** (Mumps vaccine) பொன்னுக்கு வீங்கியைப் பாதுகாப்பாக தடுக்கிறது. பெரும்பாலோருக்குப் தடுப்பூசி போடப்படும்போது மக்கள் தொகை அளவில் இதனால் ஏற்படும் சிக்கல்கள் குறைகிறது. 90 விழுக்காடு நபர்களுக்குத் தடுப்பூசி போடபட்டால் 85 விழுக்காடு திறன் இருக்கும்.  நீண்ட கால தடுப்புக்கு இரண்டு கால அளவு மருந்து தேவைப்படும். ஆரம்ப கால டோஸ் 12 மாதங்களிலிருந்து 18 மாதங்களுக்குள் இருக்கும்போது பரிந்துரைக்கபடுகிறது.  இரண்டாவது டோஸ் குறிப்பாக இரண்டு வயதிலிருந்து ஆறு வயதிற்குள் இருக்கும்போது கொடுக்கப்படுகிறது.  ஏற்கனவே நோய் எதிர்ப்பு இல்லையெனத் தெரிந்தவர்களிடயே தடுப்பூசியின் பயன்பாடு மிகவும் பயனுள்ளதாக இருக்கும்.

பாதுகாப்பு
----------

பொதுவாக பொன்னுக்கு வீங்கி தடுப்பூசி பாதுகாப்பானது, பக்க விளைவுகள் மிகவும் மிதமாகவும் கொண்டிருக்கும். ஊசி போட்ட இடத்தில் மிதமான வலி மற்றும் வீக்கம் இருக்கலாம், காய்ச்சல் கூட இருக்கலாம்  மேலும் குறிப்பிடதக்க பக்கவிளைவுகள் மிகவும் அரிதாகவே காணப்படும். இந்த தடுப்பூசி போடுவதால் நரம்பியல் சிக்கல்கள் ஏதும் ஏற்படுவதற்கான ஆதாரங்கள் போதுமான அளவு இல்லை. கர்ப்பிணி களுக்கு அல்லது கடுமையான நோய் எதிர்ப்புத் திறன் ஒடுக்கம்  உள்ளவர்களுக்கு இந்த தடுப்பூசி போடக்கூடாது. எனினும், கர்ப்ப காலத்தில் தடுப்பூசி போடப்பட்ட தாய்மார்களின் குழந்தைகள் மத்தியில் விளைவுகள் ஏற்பட்டதற்கான ஆவணங்கள் ஏதுமில்லை. இந்த தடுப்பூசி கோழியின் உயிரணுக்களிலிருந்து உருவாக்கபட்டிருந்தாலும் முட்டை ஒவ்வாமை உள்ளவர்களுக்கும் இந்த தடுப்பூசி போடலாம்

பயன்பாடு
--------

பெரும்பாலான வளரும் நாடுகளிலும் வளர்ந்த நாடுகளிலும் நோய் தடுப்பு திட்டத்தில் இது சேர்க்கப்பட்டிருக்கும், மேலும் அம்மை மற்றும் மணல்வாரி தடுப்பூசி  யுடன் சேர்ந்து எம் எம் ஆர் என்ற பெயரில் போடப்படும்.  முந்தைய மூன்று தடுப்பூசிகளுடன் தட்டம்மை தடுப்பூசியும் சேர்ந்த எம் எம் ஆர் வி என்ற ஒரு தயாரிப்பும் கிடைக்கிறது. 2005 ஆம் ஆண்டு கணக்குப்படி 110 நாடுகள் இந்த முறையில் இந்த தடுப்பூசியை வழங்குகிறது. பரவலாக தடுப்பூசி மேற்கொள்ளபட்ட பகுதிகளில் 90 விழுக்காடு வரை நோய் பரவுவது குறைந்துள்ளது. ஏறத்தாழ ஒரே வகையைச் சேர்ந்த அரை பில்லியன் அளவு தடுப்பூசிகள் போடப்பட்டுள்ளன

வரலாறு, சமூகம் மற்றும் கலாசாரம்
-------------------------------

பொன்னுக்குவீங்கி தடுப்பூசிக்கு முதன்முதலில் 1948 ஆம் ஆண்டு உரிமம் வழங்கபட்டது. மேம்படுத்தபட்ட தடுப்பூசிகள் 1960 களிலிருந்து வணிக ரீதியாக கிடைக்க தொடங்கின. --> ஆரம்பகால தடுப்பூசி செயல்படாததாக ஆக்கபட்டாலும் பிற்பாடு வந்த தயாரிப்புகள் பலவீனபடுத்தபட்ட உயிருள்ள நுண்ணுயிர்களாக இருந்தன. இது உலக சுகாதார நிறுவனத்தின் அத்தியாவசிய மருந்து பட்டியலில் உள்ளது. ஒரு சுகாதார அமைப்பு க்குத் தேவையான முக்கியமான அடிப்படை மருந்துகளில் ஒன்று. 2007 கணக்குப்படி பலதரப்பட்ட வகைகள் பயன்பாட்டிலுள்ளது.

மேற்கோள்கள்
-----------

1. 1 2 3 4 5 6 7 8 9 10 11  "Mumps virus vaccines.". *Weekly epidemiological record* **82** (7): 49-60. 16 Feb 2007. பப்மெட்:17304707. .
2. ↑  Hviid A, Rubin S, Mühlemann K (March 2008). "Mumps". *The Lancet* **371** (9616): 932–44. doi:10.1016/S0140-6736(08)60419-5. பப்மெட்:18342688.
3. 1 2 3 4 5 6 7  Atkinson, William (May 2012). *Mumps Epidemiology and Prevention of Vaccine-Preventable Diseases* (12 ). Public Health Foundation. பக். Chapter 14. பன்னாட்டுத் தரப்புத்தக எண்:9780983263135. .
4. ↑  "WHO Model List of EssentialMedicines" (PDF). *World Health Organization*. October 2013. 22 April 2014 அன்று பார்க்கப்பட்டது.
**பொன்லிங்கேசுவரர் கோயில்** ஈரோடு மாவட்டம் பவானி அருகேயுள்ள பொன்னையா நகரில் அமைந்துள்ளது. மூலவர் பொன்லிங்கேசுவர் என்றும், அம்பிகை பொற்றாமரைச் செல்வி என்றும் அழைக்கப்படுகிறார், இத்தலத்தில் ஆறு தலமரங்கள் உள்ளமையும், வெள்ளிக்கிழமைகளில் அம்மனுக்கு ஊஞ்சல் உற்வசம் நடப்பதும் சிறப்பாகும்.

மேடைவிநாயகர்
------------

இத்தலத்தில் சிறுமேடையமைத்து விநாயகரை மக்கள் வழிபட்டு வந்தனர். அவர்களின் கோரிக்கைகளையும் நிறைவேற்றி வந்துள்ளார். அவர் தன்னுடைய பெற்றோர்களுக்கும் சிலைகள் அமைத்து வழிபாடு செய்ய வேண்டுமென கேட்டுக்கொண்டாராம். அதனால் மக்கள் சிவபெருமான் மற்றும் உமைக்கு சிலைகள் அமைத்து வழிபாடு செய்துள்ளனர்.

சன்னதிகள்
---------

இக்கோயிலில் ஆஞ்சநேயர், ரங்கநாதர், வள்ளி தெய்வானை உடனுரை கல்யாண சுப்பிரமணியர், பைரவி, சாமுண்டி, துர்கை மற்றும் வன்னிமர பிரம்மா ஆகியோர் சன்னதிகள் உள்ளன.

சிறப்பு
-------

விரும்பியபடி திருமணம் நடக்க இத்தலத்தில் அம்பிகையை வழிபடுகின்றனர். அவ்வாறு திருமணம் நிறைவேறியதும் திருமண அழைப்பிதழ்களை இங்குவந்து தொங்க விடுகின்றார்கள்.
திருவையாத்தி, வில்வம், பஞ்சவில்வம், இலந்தை, வன்னிமரம், மாவலிங்க மரம் என ஆறு தலமரங்கள் உள்ளன.

விழாக்கள்
---------

சிவராத்திரி
ஐப்பசி அன்னாபிசேகம்
திருக்கார்த்திகை
திருவாதிரை
நவராத்திரி
மாத பிரதோசம்
கார்த்திகை
பொற்றாமைச் செல்விக்கு ஊஞ்சல் வழிபாடனது வெள்ளிக்கிழமைகளிலும் நடைபெறுகிறது.

ஆதாரங்கள்
---------

1. ↑  பொன்லிங்கேஸ்வரர் குமுதம் பக்தி ஸ்பெசல் - 19.05.2016 பக்கம் 44
2. ↑  பொன்லிங்கேஸ்வரர் குமுதம் பக்தி ஸ்பெசல் - 19.05.2016 பக்கம் 45
சேமிப்புக் கணக்கு என்பது ஒரு சில்லறை வங்கியில் வைப்புத் தொகையாக வைப்புக் கணக்கில் வைக்கப்பட்டது. ஆனால், ஒரு நடுத்தர பரிமாற்றத்தின் (அதாவது ஒரு காசோலையை எழுதுவதன் மூலம்) நேரடியாக பணத்தை நேரடியாகப் பயன்படுத்த முடியாது. இந்த கணக்குகள் வாடிக்கையாளர்கள் தங்கள் திரவ சொத்துகளின் ஒரு பகுதியை ஒரு பணத்தை திரும்ப பெறும் போது ஒதுக்கி வைக்கின்றன. சில அதிகார வரம்புகளில் சேமிப்புக் கணக்குகளில் உள்ள வைப்புக்கள் இரூபபு தேவைகள் இல்லை.[]

பிற முக்கிய வைப்பு கணக்குகள் பரிவர்த்தனை கணக்கு (பொதுவாக "சோதனை" (யு.எஸ்) அல்லது "நடப்பு" (இங்கிலாந்து) கணக்கு), பணச் சந்தை கணக்கு மற்றும் நேர வைப்பு என அழைக்கப்படுகிறது.

ஒழுங்குவிதிகள்
--------------

### ஐக்கிய மாநிலங்கள்

அமெரிக்காவில், "சேமிப்பு வைப்பு" என்பது ஒரு வைப்பு அல்லது பாதுகாப்புத் தேவைகளை பூர்த்தி செய்யும் ஒரு கணக்கை உள்ளடக்கியது. ஒழுங்குமுறை டி (FRB) 204.2 (ஈ) (1). இந்த வைப்புதாரர் 6 முன் அனுமதிக்கப்பட்ட இடமாற்றங்கள் அல்லது திரும்பப் பெறுதல் (ஒரு தானியங்கி தானியங்கு இயந்திரத்தின் மூலம் பணம் செலுத்துவதை தவிர்த்து) மாதத்திற்கு அல்லது குறைந்தது நான்கு வாரங்களுக்கு ஒரு அறிக்கை சுழற்சியை மேற்கொள்ள அனுமதிக்கப்படுகிறது. கணக்கில் உள்ள வைப்புத்தொகைகளை கட்டுப்படுத்தும் கட்டுப்பாடு எதுவும் இல்லை. ஒழுங்குமுறை டி மீறல்கள் வழக்கமாக ஒரு சேவை கட்டணம், வழக்கமாக ஒரு பரிவர்த்தனைக்கு 10 டாலர்கள் அல்லது கணக்கு கணக்கை ஒரு சரிபார்ப்பு கணக்கிற்கு கூட குறைக்கின்றன.

அதே நிதி நிறுவனத்தில் ஒரு சோதனை கணக்குடன் இணைக்கப்பட்ட ஒரு சேமிப்பு கணக்கு, ஓட்டுதாரர்களின் கட்டணத்தைத் தடுக்கவும், வங்கிச் செலவுகளை குறைக்கவும் உதவும்.

மேற்கோள்கள்
-----------

1. ↑  Amy Fontinelle. "Banking: Savings Accounts 101".

வெளி இணைப்புகள்
---------------

* Savings Account Definition | Investopedia
* What is a Savings Account - NerdWallet
**மு. அ. சிதம்பரம்** (M. A. Chidambaram) என்னும் முத்தையா அண்ணாமலை சிதம்பரம் (அக்டோபர் 12, 1918-ஜனவரி 19, 2000) ஒரு தொழிலதிபர் ஆவார். இந்திய துடுப்பாட்ட கட்டுப்பாட்டு வாரியத்தின் தலைவராகவும் பொருளாளராகவும் இருந்துள்ளார்.

வாழ்க்கை
--------

பிறந்த ஊர் கானாடுகாத்தான். பள்ளிப்படிப்பு சென்னையில். குடும்பத்தினரால் தொடங்கப்பட்ட தொழில்களைக் கவனிக்க வேண்டிய சூழ்நிலையால், கல்வியைத் தொடர முடியவில்லை எனினும் இங்கிலாந்தில் உள்ள வின்செஸ்டர் நகரில் கல்வியை சிறிது தொடர முடிந்தது.

பணிகள்
------

செட்டிநாட்டு அரசர், ராஜா சர் அண்ணாமலை செட்டியாரின் மூன்றாவது மகனான மு. அ. சிதம்பரம் இளம் வயதிலேயே குடும்பத் தொழிலில் கவனம் செலுத்தினார். சர்க்கரை, இரும்பு, ஆட்டோமொபைல், கப்பல் எனப்பல தொழில்களில் ஈடுபட்டிருந்தாலும், தமிழ் நாட்டில் தூத்துக்குடியில் தமிழக அரசுடன் இணைந்து ஸ்பிக் உர ஆலையைத் தொடங்கியதில் இவருக்கு முதன்மைப் பங்குண்டு. விளையாட்டுத் துறையில் மிகுந்த ஆர்வம் உள்ளவர். இவரின் முயற்சியினால் சென்னையில் உருவானதுதான் எம். ஏ. சிதம்பரம் விளையாட்டு அரங்கம்.

வகித்த பொறுப்புகள்
------------------

1955இல் சென்னை மேயராகவும், 1951முதல் 1955வரை தென்னிந்திய தொழில் வர்த்தக அவையின் தலைவராகவும் பதவி வகித்துள்ளார். தமிழிசைக்கு தொண்டாற்றிய இவர் தமிழிசை சங்கத்தின் கௌரவச் செயலாளராக இருந்தார்.

குறிப்புகள்
-----------

1. ↑  "The Hindu : M.A. Chidambaram, a multi-faceted personality". *hindu.com*. 2000. 16 பிப்ரவரி 2013 அன்று மூலம் பரணிடப்பட்டது. 30 May 2013 அன்று பார்க்கப்பட்டது. Born on October 12, 1918,
2. ↑  தினமணி தீபாவளி மலர்,1999,தலைசிறந்த தமிழர்கள். பக்கம்79

|
|  |
| முன்னர்**ஆர். முனுசாமி பிள்ளை** | **சென்னை மாநகராட்சி மன்றத் தலைவர் (மேயர்)**1954 | பின்னர்**வி. ஆர். இராமநாத ஐயர்** |
**சேமிப்பின்மை** என்பது எதிர்மறை சேமிப்பு. வருமானத்தை மீறிய செலவுகளை எதிர்மறை சேமிப்பு எனலாம். மேற்குறிப்பிட்ட, அதிகப்படியான செலவினங்கள் சேமிப்புகளில் இருந்தோ அல்லது கடன் மூலமாகவோ பெறப்படுகிறது. 1930 ஆம் ஆண்டில் ஏற்பட்ட பொருளாதார மந்த நிலையில், ஒருவரது சராசரி வருமானத்திற்கும் அதிகமான செலவினங்களை, நிதி பற்றாக்குறை அல்லது எதிர்மறை சேமிப்பு என வரையறுக்கப்பட்டது.

ஆண்டோ (ANDO) மற்றும் மோடிங்கலனி (MODIGLIANI) போன்ற பொருளாதார வல்லுனர்கள், வாழ்க்கை சுழற்சியில் – சேமிப்பு என்ற கருதுகோளின்படி இளமையில் அதிகமாக சேமிப்பதாகவும், முதுமைக் காலங்களில் மனிதன் சேமிக்க இயலாதவனாக மாறிவிடுகின்றனர்

ஷ்யஷி (HAYASHI) ஆண்டோ (ANDO) மற்றும் பெரிஸ் (FERRIS) ஆகியோர் ஆய்வின்படி, பொதுவாக அமெரிக்கர்கள், முதுமையில் அதிகமாக சேமிப்பதில்லை எனவும், ஒரு சிலர் சேமிப்பினும் அந்த தொகையானது அவர்களின் இளமைகால வருமானத்தில் மூன்றில் ஒரு பங்கினை விட குறைவு என அறியப்பட்டது.

மேற்கண்ட தகவல்களுக்கு / ஆய்வுகளுக்கு மாறாக, ஜப்பானிய மக்கள் தங்கள் முதுமையிலும் மற்றவர்களை போல அதிகமாக சேமிக்கின்றனர். குடும்பத்துடன் அமைதியான வழியில்/ முறையில் வசிக்கின்றனர். ஜப்பானியர்கள் தங்களின் 80 வயதுக்கு மேலும் சேமிக்கும் பழக்கத்தை மறுகட்டமைத்து கொண்டு மற்றவர்களுக்கு உதாரணமாக திகழ்வதை "ஹரிகோ" (Horiko) என்பவரின் ஆய்வு முடிவுகள் ஆதாரங்களோடு "ஜப்பானில் வாழ்க்கை சுழற்சி தூண்டல்கள்" என்ற தலைப்பில் பதிவு செய்யப்பட்டுள்ளது.

மேற்கோள்கள்
-----------

1. ↑  Vance, Lawrence L. (1947). "The Interpretation of Consumer Dis-Saving". *Journal of Marketing* **11** (3): 243–249. .
2. ↑  Ando, Albert; Modigliani, Franco (1963). "The ‘Life Cycle’ Hypothesis of Saving: Aggregate Implications and Tests". *American Economic Review* **53** (1): 55–84. .
**மு. அப்துல் லத்தீப்** (பிறப்பு: பெப்ரவரி 5, 1937) மலேசியத்தமிழ் எழுத்துலகின் மூத்த எழுத்தாளரும் பத்திரிக்கையாளரும் ஆவார். **மண்ணின் மைந்தன்**, **தோழன் மு.அ.** என்பவை இவரது புனைப்பெயர்கள். இவர் தனது எழுத்துலகப் பிரவேசத்தை 1950 இல் தொடங்கினார்.

வாழ்க்கைச் சுருக்கம்
--------------------

இவருடைய தந்தையார் எம்.எஸ். முகம்மது ஷேக், தாயார் பெயர் பல்கீஸ். இவருக்கு ஒரு புதல்வனும் புதல்வியும் உள்ளனர். இவர் தனது பள்ளிப்படிப்பைத் தமிழகத்திலும், மலாயாவிலுமாகத் தொடர்ந்து தமிழிலும், ஆங்கிலத்திலும் கல்வி பயின்றார்.

எழுத்துலக வாழ்வு
----------------

1953 இலிருந்து மலைநாடு, தேச தூதன், தினமணி, ஆகிய நாளேடுகளில் செய்தி ஆசிரியராகவும் தமிழ் மலர் நாளேட்டின் தலைமை ஆசிரியராகவும் பணி புரிந்துள்ளார். மலேசிய வானொலி தொலைக்காட்சியில் செய்தி வாசிப்பாளராகவும் பணியாற்றி உள்ளார்.

இவரது முதல் படைப்பு தமிழ் முரசு நாளிதழில் 1956 இல் இடம் பெற்றது. இதுவரை 100 சிறுகதைகளையும், 100 கட்டுரைகளையும், 30 வானொலி நாடகங்களையும் படைத்துள்ளார்.
நாட்டில் முதன் முதலில் வெளிவந்த "மாணவர் பூங்கா" என்ற மாணவர் திங்கள் இதழை 1956 இல் தொடங்கி, அதன் ஆசிரியராகவும் இருந்து வழி நடத்தினார். சிறந்த சிறுகதைகளையும், சர்ச்சைக்கும் சிந்தனைக்கும் உரிய கட்டுரைகளையும் படைத்துள்ளார்.

இவரது சேவையைப்பாராட்டி மலேசியத் தமிழ் எழுத்தாளர் சங்கம் தங்கப் பதக்கமும் பணிமுடிப்பும் நற்சான்றிதழும் வழங்கி கௌரவித்துள்ளது. மலேசியத்தமிழ் இலக்கியப் படைப்பாளர் சங்கத்தின் டத்தோ பத்மநாபன் இலக்கிய விருதும் இவருக்குக் கிடைத்துள்ளது.

வெளிவந்த நூல்கள்
----------------

* *மனித தெய்வம்* (கதைக் கொத்து)
* *சிறுகதைக் களஞ்சியம்* (சிறுகதைத் தொகுப்பு)
* *பூவுலகில் புகழடைந்தோர்* (கட்டுரை நூல்)
* *மணிச்சரம்* (கட்டுரை நூல்)
* *எண்ண ரதங்கள்* (கட்டுரை நூல்)
* *சில நிமிடங்களில் சில சிந்தனைகள்* (கட்டுரை நூல்)

உசாத்துணை
---------

* மலேசியத் தமிழ் எழுத்துலகம் தளத்தில் மு. அப்துல் லத்தீப் பக்கம் பரணிடப்பட்டது 2016-03-04 at the வந்தவழி இயந்திரம்
பயிர் செய்யப்படாது விடப்பட்டுள்ள நிலமே **தரிசு நிலம்** எனப்படும். கோப்பிச் செய்கைக்காக ஆங்கிலேயருக்குப் பரந்த அளவிலான நிலத்தேவை ஏற்பட்டது. இராஜகாரிய முறை ஒழிப்பு மூலம் இதனைப் பெற்றுக் கொள்ள நாடினர். இதற்காக 1840 இல் இயற்றப்பட்டதே **தரிசு நிலச்சட்டமாகும்.**

கோப்பித் தோட்டங்கள்
-------------------

மலைநாட்டுக் கிராமங்கள் அனைத்தும் 

* வயல்,
* தோட்டம்,
* புல்,
* காட்டு நிலம்

என வகுக்கப்பட்டிருந்தன. முதலில் ஆங்கிலேயர் காட்டு நிலங்களையும் புற்றரைகளையும் கோப்பித் தோட்டங்களாக மாற்றினர்.

காணிகளைச் சுவீகரிக்கும் நடவடிக்கை
---------------------------------

ஆங்கிலேயால் ஆரம்பிக்கப்பட்ட பெருந்தோட்டங்களுக்கு இடையிடையே கிராமங்கள் அமைந்திருந்தமை தோட்டச் செய்கையாளருக்கு இடையூறாக அமைந்தது. இதனால் இவற்றை சுவீகரிக்க இயற்றப்பட்டதே தரிசு நிலச்சட்டமாகும். இதன்படி ஒருவர் அந்நிலத்தில் தொடர்ச்சியாக வாழ்ந்ததற்கான எழுத்து மூல அத்தாட்சியைக் காண்பிக்க முடியாதவிடத்து அவரிடமிருந்து அந்நிலம் பறிக்கப்பட்டு, அது பெருந்தோட்டத் துறையினருக்கு வழங்கப்பட்டது. இராஜகாரிய முறை நிலவிய ஒரு பிரதேசத்தில் எழுத்து மூலமான உரிமை வழங்கப்படுவது அபூர்வமாகும்.

விளைவு
------

* பாரிய தோட்டங்கள் உருவாகின.
* நிலமற்ற மக்கள் சமூகமொன்று முதன்முறையாக உருவானது
* வாழ்வாதார விவசாய முறை வீழ்ச்சியுற்றது
* 1848ம் ஆண்டு கலவரத்திற்கு வழிவகுத்தது

வெளி இணைப்புகள்
---------------

* *மெண்டிஸ், ஜீ. ஸி* - நம்முன்னோரளித்த அருஞ்செல்வம், முதலாம் பாகம், கொழும்பு அப்போதிக்கரீஸ் கம்பனி, 1969
* *புன்னியாமீன் பீ. எம்*. - வரலாறு ஆண்டு 11 கண்டி சிந்தனை வட்டம், 1998
**ஜம்மு மாநகராட்சி**, என்பது இந்தியாவின் வட இந்தியாவில் ஜம்மு & காஷ்மீர் மாநிலத்தில் ஜம்மு மாநகரை ஆட்சி செய்யும் ஓர் உள்ளாட்சி அமைப்பாகும். துவக்கத்தில் ஜம்மு நகராட்சியானது 19 ஆம் நூற்றாண்டின் முதல் காலாண்டில் ரிப்பன்பிரவுவால் மேற்கொள்ளப்பட்ட சீர்திருத்தங்களுக்குப் பிறகு நிறுவப்பட்டது. 1930 ஆம் ஆண்டு இந்நகராட்சியில் தேர்ந்தெடுக்கப்பட்ட உறுப்பு வழங்கல் அறிமுகப்படுத்தப்பட்டது. மாநிலத்தில் நகராட்சியின் வளர்ச்சிக்கு அடுத்த படியாக **ஜம்மு மற்றும் காஷ்மீர் நகராட்சி**சட்டம் 1941 இயற்றப்பட்டது.

வரலாறு
------

இந்தியக் குடியரசின் 51வது ஆண்டு கொண்டாடப்பட்ட நேரத்தில், மாநில சட்டமன்றம் ஜம்மு மாநகராட்சி சட்டம் 2000- ல் நிறைவேற்றியது. ஜம்மு நகராட்சி மாநகராட்சியாக தரம் உயர்த்தப்பட்டது. பதற்போது மாநகராட்சி 240 சதுர கி.மீ பரப்பளவில் 75 வார்டுகளையும் கொண்டுள்ளது.

ஜம்மு மாநகராட்சி
----------------

**ஜம்மு மாநகராட்சியைப் பற்றியத் தகவல்கள்**| **பரப்பளவு** |
| --- |
| 240 ச. கிமீ |
| **மக்கள் தொகை** |
| 2011 கணக்கெடுப்பின்படி | 7,17,459 |
| **மாநகராட்சி மண்டலங்கள்** |
| கிழக்கு மண்டலம் | மேற்கு மண்டலம் | தெற்கு மண்டலம் | வடக்கு மண்டலம் |
| **மாநகராட்சி வட்டங்கள்** |
| 75 வட்டங்கள் |
| இம்மன்றத்திற்காக அமைக்கபெற்ற நிலைக்குழுக்கள் |
| வரி மற்றும் நிதிக் குழு |
| பணிக்குழு |
| திட்டக் குழு |
| நல்வாழ்வுக் குழு |
| கல்விக் குழு |
| கணக்கிடுதல் குழு |
|

மேற்கோள்கள்
-----------

1. ↑
**நாடோடிப் பாட்டுக்காரன்** (*Nadodi Pattukkaran*) இயக்குனர் என். கே. விசுவநாதன் இயக்கிய தமிழ்த் திரைப்படம். இதில் கார்த்திக், மோகினி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 16-மே-1992. *முட நாயக்குடு* என்ற பெயரில் தெலுங்கு மொழியில் மொழிமாற்றம் செய்யப்பட்டு வெளிவந்தது.

நடிகர்கள்
---------

கார்த்திக், மோஹினி, ஜெய்சங்கர், மா. நா. நம்பியார், எஸ். எஸ். சந்திரன், ராக்கி, செந்தில், விவேக், சார்லி, சின்னி ஜெயந்த், தியாகு, மண்ணாங்கட்டி சுப்பிரமணியம், செந்தாமரை, வி. கோபாலகிருஷ்ணன், பீலி சிவம், சுந்தர், கருப்பு சுப்பையா, குள்ளமணி, மாஸ்டர் கண்ணன், மாஸ்டர் அருண், காந்திமதி, விஜயா, பார்வதி, அன்னபூர்ணா, விஜிய சந்திரிகா, தளபதி தினேஷ்.

கதைச்சுருக்கம்
--------------

சுந்தரம், தேவர் அய்யா, பெரிய மதுரை, சீடன், வடிவேலு, அண்ணாமலை ஆகியோர் ஓர் இசை குழுவாக பணியாற்றி வந்தார். படித்த பட்டதாரியான சுந்தரத்திற்கு வேலை கிடைக்காததால், இசை குழுவில் சேர்ந்து பாடல்கள் பாடி வருமானம் ஈட்டினான். தங்களது குடும்பத்தை விட்டு, கிராமம் கிராமமாக சென்று கச்சேரி நடத்தினர்.

அவ்வாறாக ஒருநாள், இவர்கள் செல்லும் கிராமம் ஒன்றில், கொள்ளையர்கள் அச்சுறுத்தினர். அவர்களை போலீசில் இசைக் குழுவினர் பிடித்துக் கொடுத்தனர். அதனால், குறைந்த நாட்களிலேயே, அந்த இசைக் குழு மிகவும் பிரபலம் ஆனது. அந்த கிராமத் தலைவரின் மகள் கீதா (மோஹினி) சுந்தரத்தை விரும்பினாள். பின்னர், கீதாவின் காதலை ஏற்றுக்கொண்டான் சுந்தரம். ஆனால், கீதாவின் குடும்பம் அக்காதலை ஏற்றுக் கொள்ளவில்லை. கீதா - சுந்தரம் திருமணம் நடந்ததா என்பதே மீதிக் கதையாகும்.

ஒலிப்பதிவு
----------

ஏழு பாடல்களை கொண்ட ஒலித்தொகுப்பு 1992 ஆம் ஆண்டு வெளியானது. இளையராஜா இப்படத்திற்கு இசை அமைத்தார். வாலி, முத்துலிங்கம், கங்கை அமரன், நா. காமராசன், பிறைசூடன், பரிணாமன் ஆகியோர் இப்படத்தின் பாடலாசிரியர்கள் ஆவர்.

| வ. எண் | பாடல் | பாடகர்(கள்) | வரிகள் | நீளம் |
| --- | --- | --- | --- | --- |
| 1 | "ஆகாயத் தாமரை" | இளையராஜா, எஸ். ஜானகி | வாலி | 4:57 |
| 2 | "காதலுக்கு கண்களில்ல" | எஸ். பி. பாலசுப்பிரமணியம், சுவர்ணலதா | முத்துலிங்கம் | 5:00 |
| 3 | "மண்ணையும் பொன்னையும்" | எஸ். பி. பாலசுப்பிரமணியம், எஸ். ஜானகி | வாலி | 5:48 |
| 4 | "வாங்க வாங்க" | மலேசியா வாசுதேவன், மனோ, ரமணி, டி. எஸ். இராகவேந்திரா | பிறைசூடன் | 5:09 |
| 5 | "வனமெல்லாம் செண்பகப்பூ" (தனி) | எஸ். பி. பாலசுப்பிரமணியம் | கங்கை அமரன் | 5:11 |
| 6 | "வனமெல்லாம் செண்பகப்பூ" (காதல் பாடல்) | பி. சுசீலா, எஸ். பி. பாலசுப்பிரமணியம் | 4:21 |
| 7 | "தென்பாண்டிச் சீமை" | கங்கை அமரன் | பரிணாமன் | 4:34 |
| 8 | "சித்திரத்துத் தேரே வா" | மனோ, சுவர்ணலதா | நா. காமராசன் | 4:48 |

வரவேற்பு
--------

இளையராஜாவின் சில பாடல்களும், இயக்கமும், கார்த்திக்கின் நடிப்பும் நன்றாக இருந்தது என்றும், ஒளிப்பதிவு சுமாராக அமைந்தது என்றும் விமர்சனம் செய்யப்பட்டது.

மேற்கோள்கள்
-----------

1. ↑  "http://spicyonion.com/movie/naadodi-paatukaraen/". External link in `|title=` (உதவி)
2. ↑  "www.youtube.com".
3. ↑  "mio.to".
[*தொடர்பிழந்த இணைப்பு*]
4. ↑  "www.hummaa.com". Archived from the original on 2013-01-23. 2019-03-03 அன்று பார்க்கப்பட்டது.CS1 maint: unfit url (link)
5. ↑  "The New Indian Express".

வெளி இணைப்புகள்
---------------

1.
மு.இராமசாமி (4 திசம்பர் 1951) என்பவர் பேராசிரியர், எழுத்தாளர், நாடகக்கலைஞர், நடிகர், திரைப்படத் திறனாய்வாளர் ஆவார்.

பிறப்பு படிப்பும்
-----------------

இராமசாமியின் தந்தையின் ஊர் பாளையங்கோட்டை; தாயின் ஊர் 
அம்பாசமுத்திரம். பள்ளிப்படிப்பை பாளையங்கோட்டை அந்தோணியார் பள்ளியிலும் கல்லூரிப்படிப்பை முதுகலை வரை பாளையங்கோட்டைக் கல்லூரியிலும் படித்து முடித்தார். மதுரைப் பல்கலைக் கழகத்தில் முனைவர் பட்டம் பெற்றார். தோற்பாவை நிழற் கூத்து என்னும் கலையில் ஆய்வு செய்து முனைவர் பட்டம் பெற்றார். மதுரைப் பல்கலைக் கழகம், தஞ்சைத் தமிழ்ப் பல்கலைக் கழகம் ஆகியவற்றில் பேராசிரியராகப் பணி புரிந்தார்.

நடத்திய நாடகங்கள்
-----------------

பாதல் சர்க்காரின் ஸ்பார்ட்டகஸ் நாடகம்

குஜராத்துக் கலவரத்தை விமர்சிக்கும் கட்டுண்ட பிரமோதியஸ்

பெர்டோல்ட் பாரக்கட்டின் கலிலியோ கலீலீ

நந்தன் கதை

தோழர்கள்

கலகக்காரர் தோழர் பெரியார்

துர்கிர அவலம்

பிற பணிகள்
----------

நவீன நாடகக் கலையைத் தொடர்ந்து நடத்தி வந்தார். தமிழ்ப் பல்கலைக் கழகத்தில் பேராசிரியராக இருந்த பொழுது கூத்துக் களரி என்ற கல்வித் திட்டத்தை உருவாக்கினார். தமிழ்த் திரைப்படங்களுக்கு விமரிசனம் எழுதினார்.சில தமிழ்த் திரைப்படங்களில் நடித்தும் இருக்கிறார்.

உசாத்துணை
---------

விகடன் தடம் இதழ் ஆகத்து 2018
பேராசிரியர் **ஜயதேவ உயன்கொட** (*Jayadeva Uyangoda*) இலங்கையின் ஒரு கல்விமானும், அரசறிவியல் துறைப் பேராசிரியரும் ஆவார்.

1970 ஆம் ஆண்டு காலப்பகுதியில் இடதுசாரி மாணவராக இருந்த இவர் மக்கள் விடுதலை முன்னணியின் பிரதான உறுப்பினராக செயல்பட்டார். 1971ம் ஆணடு இலங்கை அரசாங்கத்துக்கு எதிரான ஆயுதப் போராட்டத்தில் இணைந்து கொண்டார். இதற்காக இவர் கைது செய்யப்பட்டு சிறையில் அடைக்கப்பட்டார்.

சிறிது காலத்தின் பின் விடுதலை செய்யப்பட்ட உயன்கொட தனது கலாநிதிப்பட்டப்படிப்பை மேற்கொள்ள ஐக்கிய அமெரிக்காவின் ஹவாய் பல்கலைக்கழகத்துக்குச் சென்றார். அங்கு அவர் "வங்காளதேசத்தின் தேசியவாதமும் அரச கட்டமைப்பும்" என்ற தலைப்பில் கீழ் முனைவர் பட்டத்திற்கான ஆய்வினை மேற்கொண்டார்.

இலங்கையின் முரண்பாடுகளும் இனப்பிரச்சினை தொடர்பாகவும் அதிகம் பேசப்படுகின்றார். காலஞ்சென்ற கலாநிதி நீலன் திருச்செல்வத்தோடு இணைந்து இலங்கைக்கான மாதிரி அரசியல் யாப்பொன்றினை 1999 ஆம் ஆண்டில் வரைந்தார்.

தற்போது இவர் கொழும்புப் பல்கலைக்கழகத்தின் அரசியல் விஞ்ஞான பீடத்தின் தலைவராக உள்ளார். அததுடன் மாற்றுக் கொள்கைக்கான நிலையத்தின் பணிப்பாளராகவும் பணியாற்றுகின்றார். இவர் இலங்கை மன்றத்தின் தலைவராகவும் பணியாற்றியுள்ளார்.

"பிரவத" என்ற இதழின் ஸ்தாபக ஆசிரியராகக் கடமையாற்றுகின்றார். ஆங்கில மொழியில் வெளிவரும் இச் சஞ்சிகையானது இலங்கை தெற்காசிய நாடுகள் தொடர்பிலான தகவல்களைத் தாங்கி வருகின்றது.

சமாதனம் இன ஐக்கியம் முரண்பாடுக் கல்வி தொடர்பில் அரசியல் தொடர்பில் அதிக கவனம் செலுத்தி வரும் இவர் கட்டுரைகளையும் எழுதிவருகின்றார்.
**ராஜகுரு சேனாதிபதி கனகரத்தினம்** (இறப்பு: சூலை 29, 2014) இலங்கையில் வடமேல் மாகாணத்தைச் சேர்ந்த முதலாவது தமிழ் வானொலி அறிவிப்பாளர். 1960 முதல் மூன்று தசாப்தங்களாக இலங்கை வானொலி நிலையத்தில் பணியாற்றி வந்தவர். திரையிசைப் பாடல் வரிகளை சங்க காலப் பாடல்வரிகளோடு தொடர்பு படுத்தும் "பொதிகைத் தென்றல்" முதலான இலக்கியச் சுவையுள்ள நிகழ்ச்சிகளை தயாரித்து வழங்கியவர். திரையுலகின் பல கலைஞர்கள், கவிஞர்கள் பற்றிய பல சிறப்பு நிகழ்ச்சிகளை வழங்கியவர்.

வாழ்க்கைக் குறிப்பு
-------------------

கனகரத்தினம் இலங்கையில் வடமேல் மாகாணத்தில் சிலாபம் அருகே உள்ள மருதங்குளம் என்ற ஊரில் முத்தையா, பொன்னம்மாள் ஆகியோருக்குப் பிறந்தார். குடும்பத்தில் ஏழாவது பிள்ளை கனகரத்தினம். தந்தை முத்தையா தமிழ்நாடு அரசவம்சத்தை சேர்ந்தவர். கோட்டையை ஆண்ட காலியங்கராயர் என்ற பட்டயம் ஒன்றும் இவரது வீட்டில் இருந்தது. ராஜகுரு சேனாதிபதி என்பது இவர்களின் குடும்பத்தின் பரம்பரை பெயர். மருதங்குளம் தமிழ் கலவன் பாடசாலையில் ஆரம்பக் கல்வியைக் கற்று பின்னர் சென் மேரீஸ் கல்லூரியில் உயர்கல்வியைப் பெற்றார். இவர் திருமணம் ஆகாதவர்.

ஒலிபரப்புத் துறை
----------------

1960களின் ஆரம்பத்தில் இலங்கை வானொலி வர்த்தக சேவையில் ஒரு அறிவிப்பாளராக சேர்ந்து கொண்டார். அக்காலத்தில் இலங்கை வானொலியில் இணைந்திருந்தவர்களில் மிகுந்த இலக்கிய புலமை கொண்டவராகத் திகழ்ந்த ராஜகுரு, இதன் காரணமாக இலக்கிய கண்ணோட்டத்துடன் பாடல்களை ஒலிபரப்பியதோடு, இலக்கியத் தரம் கொண்ட நிகழ்ச்சிகளையும் அறிமுகம் செய்தார். பொதிகைத் தென்றல், காலைக்கதிர், பாட்டொன்று கேட்போம், இரவின் மடியில் உள்ளிட்ட பல நிகழ்ச்சிகளை இவர் நடத்தினார். பல ஆண்டுகளுக்கு முன் ஆனந்தவிகடன் இதழில் இவரது ராஜகுரு சேனதிபதி என்ற பெயரின் சிறப்பைக் குறிப்பிட்டு கட்டுரை எழுதியிருந்தார்கள்

திரைப்படத் துறை
---------------

இலங்கை இந்தியக் கூட்டுத் தயாரிப்பில் 1982 ஆம் ஆண்டில் வெளிவந்த இளையநிலா என்ற தமிழ்த் திரைப்படத்துக்கான பாடல்கள் அனைத்தையும் ராஜகுரு சேனாதிபதி கனகரத்தினம் எழுதியிருந்தார்.

எழுதி வெளியிட்ட நூல்கள்
-----------------------

* *மனம் போன போக்கில்* (1988)
* *மன்னருக்குக் கோபம் வந்தால்*
* *கம்பரும் கவிஞரும்*
* *என்தமிழ்*

மறைவு
-----

ராஜகுரு சேனாதிபதி கனகரத்தினம் 2014 சூலை 29 இல் தனது 79வது அகவையில் சிலாபம் மருத்துவமனையில் காலமானார். அவரது உடல் சிலாபத்தில் உள்ள காக்காப்பள்ளி என்ற ஊரில் எரியூட்டப்பட்டது.

மேற்கோள்கள்
-----------

1. 1 2  "ராஜகுரு சேனாதிபதி என்ற பெயரைப் பயன்படுத்த மயில்வாகனமே காரணம்...". Archived from the original on 2013-07-03. .  - தினகரன் வாரமஞ்சரி, அக்டோபர் 3, 2010
2. ↑  எ. வீ. சந்திரன் (ஏப்ரல் 5 2015). "இலங்கை சினிமாவை வளர்த்தவர்கள்". *வீரகேசரி*.
3. ↑  ராஜகுரு சேனாதிபதி கனகரட்ணம் காலமானார்
[*தொடர்பிழந்த இணைப்பு*], தினகரன், சூலை 30, 2014

வெளி இணைப்புகள்
---------------

* மனம்போன போக்கில், நூலகம் தளத்தில் மின்நூல்
வேதியியலில், **மீள் வினை** அல்லது **மீள்தாக்கம்** (reversible reaction) என்பது, முன்நோக்கிய திசையிலும், பின்நோக்கிய திசையியில் நடைபெறக்கூடிய ஒரு தாக்கத்தைக் குறிக்கும். அதாவது, தொடக்கத் தாக்கத்தை உருவாக்கிய பொருட்கள் விளைவுகளைக் கொடுத்ததுபோல், மேலதிக வேதியியற் பொருட்கள் எதுவும் சேர்க்கப்படாமலேயே விளைவுகள் சேர்ந்து மீண்டும் தொடக்கப் பொருள்களை உருவாக்குவதை இது குறிக்கும்.

வினைபடுபொருள் விளைபொருளாக மாற்றமடைந்தபின் அதே சூழலில் அது மீண்டும் வினைபடு பொருளாக மாறும் தன்மை கொண்ட வினைகளை மீள் வினைகள் என வரையறுக்கலாம்.

குறியீட்டு அடிப்படையில்,

*a*A + *b*B ⇌ *c*C + *d*D
என எழுதலாம்.

விளைவுகள் C and {\displaystyle D}, {\displaystyle A} மற்றும் {\displaystyle B} என்பவற்றிலிருந்து உருவாகின்றன, அதுபோல, C மற்றும் {\displaystyle D}, {\displaystyle A} மற்றும் {\displaystyle B} என்பவற்றிலிருந்து உருவாக முடியும்.

எடுத்துக் காட்டு;
நைட்ரஜன் + ஹைடிரஜன் \rightleftharpoons அம்மோனியா

N2 + 3H2 {\displaystyle \rightleftharpoons } 2NH3

இவற்றையும் பார்க்கவும்
----------------------

* லே சட்டலியேரின் கொள்கை (Le Chatelier's principle)
* வேதியியற் சமநிலை
**ஜம்மு காஷ்மீர் அரசு** என்பது சம்மு காசுமீர் யூனியன் பிரதேசத்தை ஆளும் அமைப்பாகும். இது சட்டம் இயற்றும் பிரிவு, நீதித் துறை, செயலாக்கப் பிரிவு ஆகிய மூன்று பிரிவுகளைக் கொண்டது. இந்த மாநிலம் இரு தலைநகரங்களைக் கொண்டது. கோடை காலத்தில் ஸ்ரீநகரிலும், மழைக்காலத்தில் ஜம்முவிலும் சட்டமன்றக் கூட்டத் தொடர்கள் நடத்தப்படும். 

2019 ஜம்மு காஷ்மீர் மறுசீரமைப்புச் சட்டத்தின் கீழ் ஜம்மு காஷ்மீர் மாநிலத்தை ஜம்மு காஷ்மீர் ஒன்றியப் பகுதி மற்றும் லடாக் ஒன்றியப் பகுதி என இரண்டாகப் பிரிக்கப்பட்டது. 31 அக்டோபர் 2019 அன்று கிரீஷ் சந்திர முர்மு ஜம்மு காஷ்மீர் ஒன்றியப் பகுதியின் முதல் துணைநிலை ஆளுநராக பொறுப்பு ஏற்றுக்கொண்டது முதல் ஜம்மு காஷ்மீர் ஒன்றியப் பகுதி முறைப்படி செயல்படத்துவங்கியது.

சட்டம் இயற்றும் பிரிவு
----------------------

முதன்மைக் கட்டுரை: ஜம்மு காஷ்மீர் சட்டமன்றம்
சட்டமன்றத்தில் 89 உறுப்பினர்கள் உள்ளனர்.

நீதித் துறை
-----------

இந்த மாநிலத்தில் நீதித் துறையின் உயர் அமைப்பாக ஜம்மு காஷ்மீர் உயர் நீதிமன்றம் திகழ்கிறது. இது ஸ்ரீநகரிலும் ஜம்முவிலும் கிளைகளைக் கொண்டுள்ளது.

செயலாக்கம்
----------

முதன்மைக் கட்டுரை: ஜம்மு காஷ்மீர் ஆளுநர்களின் பட்டியல்
மத்திய அரசின் அறிவுரையின்படி இந்தியக் குடியரசுத் தலைவர் ஆளுநரை நியமிப்பார். மாநில அரசின் தலைவராக துணைநிலை ஆளுநர் கருதப்பட்டாலும், இந்த பதவிக்கு அதிக அதிகாரம் இல்லை. மக்களால் தேர்ந்தெடுக்கப்பட்ட சட்டமன்ற உறுப்பினர்கள் தங்களுக்குள் ஒருவரை முதல்வராக தேர்ந்தெடுப்பர். இவருக்கு மாநில அரசில் அதிக அதிகாரம் இருக்கும்.

சான்றுகள்
---------

1. ↑

இணைப்புகள்
----------

* ஜம்மு காஷ்மீர் அரசின் தளம் பரணிடப்பட்டது 2017-09-15 at the வந்தவழி இயந்திரம்

| * பா
* உ
* தொ
இந்திய மாநிலங்களின் அரசுகளும் ஒன்றியப் பகுதிகளின் அரசுகளும் இந்தியா |
| --- |
| மாநில அரசுகள் | 
* அசாம் அரசு
* அரியானா அரசு
* அருணாச்சலப் பிரதேச அரசு
* ஆந்திரப் பிரதேச அரசு
* இமாச்சலப் பிரதேச அரசு
* இராஜஸ்தான் அரசு
* உத்தர்காண்ட் அரசு
* உத்தரப் பிரதேச அரசு
* ஒரிசா அரசு
* கர்நாடக அரசு
* குஜராத் அரசு
* கேரள அரசு
* கோவா அரசு
* சத்தீசுகர் அரசு
* சிக்கிம் அரசு
* தமிழ்நாடு அரசு
* திரிபுரா அரசு
* தெலங்காணா அரசு
* நாகாலாந்து அரசு
* பஞ்சாப் அரசு
* பீகார் அரசு
* மகாராஷ்டிர அரசு
* மணிப்பூர் அரசு
* மத்தியப் பிரதேச அரசு
* மிசோரம் அரசு
* மேகாலய அரசு
* மேற்கு வங்காள அரசு
* ஜார்க்கண்ட் அரசு

 |  |
| ஆட்சிப் பகுதி அரசுகள் | 
* அந்தமான் மற்றும் நிக்கோபார்த் தீவுகள் அரசு
* சண்டிகார் அரசு
* தாத்ரா மற்றும் நகர் ஹவேலி மற்றும் தாமன் மற்றும் தியூவின் அரசு
* தில்லி அரசு
* இலட்சத் தீவுகள் அரசு
* இலடாக் அரசு
* புதுச்சேரி அரசு
* ஜம்மு காஷ்மீர் அரசு

 |
**கோவை மு இராமநாதன்** அல்லது **மு. இராமநாதன்** (**M. Ramanathan**) என்பவா் ஓர் இந்திய அரசியல்வாதியும், தமிழக முன்னாள் தமிழ்நாடு சட்டமன்ற  உறுப்பினரும், மக்களவை உறுப்பினரும் ஆவார். இவர்  1971, 1984, 1989 தமிழக சட்டமன்றத் தேர்தல்களில் கோயம்புத்தூர் மேற்கு தொகுதியிலிருந்து திராவிட முன்னேற்றக் கழகம் சார்பில் போட்டியிட்டு, தமிழக சட்டமன்ற உறுப்பினாக பணியாற்றினார். மேலும் 1996 ஆண்டு நடந்த இந்தியப் பொதுத் தேர்தலில் கோயம்புத்தூர் மக்களவைத் தொகுதியில் இருந்து திமுக சார்பில் போட்டியிட்டு வெற்றி பெற்றார். 

இவர் திமுகவில் கோயம்புத்தூர் மாநகர் மாவட்டச் செயலாளர், தணிக்கைக்குழு உறுப்பினர், அறக்கட்டளை அறங்காவலர், சொத்து பாதுகாப்புக்குழு உறுப்பினர், உயர்நிலை செயல்திட்டக்குழு உறுப்பினர் என பல பொறுப்புகளை வகித்துள்ளார். இவர் 2019 மே 10 அன்று தன் 87ஆம் வயதில் உடல்நலக் குறைவால் காலமானார்.

மேற்கோள்கள்
-----------

1. ↑  "1984 Tamil Nadu Election Results, Election Commission of India" (PDF). 2018-11-13 அன்று மூலம் (PDF) பரணிடப்பட்டது. 2017-06-23 அன்று பார்க்கப்பட்டது.
2. ↑  "1989 Tamil Nadu Election Results, Election Commission of India" (PDF). 2010-10-06 அன்று மூலம் (PDF) பரணிடப்பட்டது. 2017-06-23 அன்று பார்க்கப்பட்டது.
3. ↑  "திமுக முன்னாள் எம்.பி. எம்.எல்.ஏ. மு.ராமநாதன் காலமானார்". 2019-05-11 அன்று மூலம் பரணிடப்பட்டது. 2019-05-11 அன்று பார்க்கப்பட்டது.
4. ↑  "திராவிட இயக்க பல்கலை. கழகம்...கோவை தென்றல் மு. ராமநாதன் காலமானார்!". *செய்தி*. ஒன் இந்தியா. 10 மே 2019. 11 மே 2019 அன்று பார்க்கப்பட்டது.